**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

Ügyiratszám: TPH/7743-2/2021.

**91/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

 **a Szabolcs-Szatmár-Bereg Megyei Szilárdhulladék-gazdálkodási Társulás, Társulási Tanácsába delegált személyek felülvizsgálatáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

Tiszavasvári Város Önkormányzata Képviselő-testülete 49/2019. (II.14.) Kt. számú határozatának felülvizsgálata eredményeként döntök arról, hogy Tiszavasvári Város Önkormányzatát a

* Szabolcs-Szatmár-Bereg Megyei Szilárdhulladék-gazdálkodási Társulás Társulási Tanácsában **delegált tagként állandó jelleggel Szőke Zoltán** polgármester képviseli.
* Szabolcs-Szatmár-Bereg Megyei Szilárdhulladék-gazdálkodási Társulás Társulási Tanácsában az **állandó jellegű delegált tag helyettesítését Ráduly Zsolt alpolgármester** látja el.

Döntésemről tájékoztatom a Szabolcs-Szatmár-Bereg Megyei Szilárdhulladék-gazdálkodási Társulás elnökét.

**INDOKOLÁS**

A Szabolcs-Szatmár-Bereg Megyei Szilárdhulladék-gazdálkodási Társulást 2006-ban hozták létre a települési szilárd hulladék kezelésére, hulladékkezelési közszolgáltatás szervezésére és fenntartására.

Magyarország helyi önkormányzatairól szóló 2011. évi CLXXXIX tv. 94.§ (2) bekezdése értelmében: „A társulási tanácsot a társult önkormányzatok képviselő-testületei által delegált tagok alkotják, akik a megállapodásban meghatározott számú szavazattal rendelkeznek.”

A Társulás Munkaszervezetének vezetője megkeresett, hogy a Társulási Tanács ülésén való képviseletre adott, jelenleg érvényben lévő megbízás felülvizsgálata szükséges.

A Képviselő-testület a 49/2019.(II.14.) Kt. számú határozatával állandó jelleggel Szőke Zoltán polgármestert delegálta a Társulási Tanácsba, míg akadályoztatása esetén helyetteseiként Ráduly Zsolt és Szabó Krisztián alpolgármesterek kerültek megjelölésre.

A 49/2019. (II.14.) Kt. számú határozat meghozatala óta lezajlott önkormányzati választások eredményeként változás történt az önkormányzati képviselők személyében, így szükségessé vált a Társulási Tanácsba delegált személyek felülvizsgálata.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni. Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.

Tiszavasvári, 2021. április 9.

 **Szőke Zoltán**

 **polgármester**